recursal/SuperWikiNEXT-32B huggingface dataset:
**Martin Hansen** ja **Mikael Nord Andersson** ovat ruotsalaisia musiikkituottajia. He ovat tuottaneet yhdessä rockyhtye The Rasmuksen kolme albumia vuosilta 2001–2005 (Into, Dead Letters ja Hide from the Sun), mikä on heidän tunnetuin työnsä.

**Martin Hansen** aloitti musiikkiuransa soittamalla ja laulamalla 1990-luvun alkupuolella monissa eri yhtyeissä Göteborgissa. Vuosina 1996–1998 hän opiskeli äänisuunnittelua Luulajan yliopistossa. 

**Mikael Nord** on työskennellyt muusikkona ja tuottajana 1980-luvun puolestavälistä lähtien ja esiintynyt ympäri Ruotsia Ulf Lundellin, Eva Dahlgrenin ja Tomas Ledinin yhtyeissä. 1990-luvun alussa hän teki omaa musiikkia *Nord*-yhtyeessään, ja vuosina 1994–1995 hän oli kitaristina Roxetten maailmankiertueella.

Hansen ja Nord tapasivat vuonna 1998, ja he tuottivat yhdessä Sofi Bonden kappaleen *One*. Kansainvälistä menestystä he saavuttivat vuonna 2001, jolloin he pääsivät tuottamaan The Rasmuksen Into-albumin. Se myi tuplaplatinaa Suomessa, ja yhtye sai neljä Emma-patsasta. Yhtyeen suuri kansainvälinen läpimurto tapahtui, kun Hansenin ja Nordin tuottama albumi Dead Letters sekä sen single In the Shadows nousivat korkealle listoilla niin Euroopassa kuin muuallakin maailmassa. Tuottajaparin töistä Ruotsissa saivat julkisuutta myös kultaa myynyt Björn Skifsin *Ingen Annat*, jonka Hansen kirjoitti, sekä Peter LeMarcin albumi, joka myi maassa platinaa. Myös Ana Johnssonin esittämä *We are*, joka on Spider-man 2 -elokuvan soundtrackilla, on Hansenin ja Nordin tuottama.

Hansen ja Nord omistavat myös Nord Studios -levytysstudion, joka sijaitsee Tukholman Brommassa.

Aiheesta muualla
----------------

* Nord Studios (Arkistoitu – Internet Archive) (englanniksi)
Salah Abdeslam
**Salah Abdeslam** (arab. صلاح عبد السلام‎, *Ṣalāḥ ʿAbd as-Salām*; s. 15. syyskuuta 1989) on Belgiassa syntynyt Ranskan kansalainen. Häntä syytetään osallisuudesta Pariisin terrori-iskuun, jossa kuoli 130 ihmistä, ja loukkaantui 385 ihmistä. Noin neljän kuukauden kuluttua terroriteosta Abdeslam pidätettiin Brysselin Molenbeekin alueelta 18. maaliskuuta 2016.

Elämä
-----

Salah syntyi 15. syyskuuta Brysselissä, Belgiassa. Hänen vanhempansa ovat maahanmuuttajia, jotka asuivat Bouyafarissa, pienessä kylässä Pohjois-Marokossa ennen kuin muuttivat Belgiaan. Vaikka he asuivat Belgiassa, heillä oli Ranskan kansalaisuus.

Abdeslam oli ollut vankilassa jo ennen Pariisin terrori-iskuja pienempien rikosten takia. Helmikuussa 2011, Abdeslam tuomittiin Nivelles-tuomioistuimessa kahdesta varkaudesta, jotka oli tehty joulukuussa 2010 Ottigniesissä ja Rixensartissa. Abdeslam tuomittiin uudelleen varkaudesta helmikuussa 2014 sakkorangaistukseen. Abdeslah sai sakot 2015 Alankomaissa kannabiksen hallussapidosta, josta hänelle tuomittiin 70 euroa sakkoa. Huhtikuussa 2018 hänet tuomittiin 20 vuoden vankeuteen, kun hänet todettiin syylliseksi poliisien murhayrityksestä Brysselin pommi-iskuissa. Kesäkuussa 2022 hänet tuomittiin Pariisin terrori-iskusta elinkautiseen vankeuteen ilman mahdollisuutta ehdonalaiseen vapauteen.

Lähteet
-------

1. ↑  Davis, Avi: Salah Abdeslam: From petty crime to IS group terrorism *France 24*.  19.3.2016. Viitattu 18.3.2018.
2. ↑  Paris attacks suspect Salah Abdeslam gets 20-year sentence in Belgium *The Guardian*. Viitattu 16.5.2020. (englanniksi)
3. ↑  Pariisin vuoden 2015 terrori-iskuista annettiin tuomiot: Ainoa elossa selvinnyt hyökkääjä sai harvinaisen elinkautistuomion *Helsingin Sanomat*. Viitattu 30.6.2022.


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Puola

 |

 |
**Endoribonukleaasit** ovat hydrolaaseihin kuuluvia entsyymejä. Ne osallistuvat tarpeettoman tai virheellisen RNA-molekyylin hajottamiseen tekemällä kaksijuosteisen RNA:n yksijuosteiseksi RNA:ksi ja hajottamalla RNA-ketjun keskeltä pienemmiksi paloiksi. Lisäksi ne osallistuvat eräiden RNA-tyyppien modifikaatioon oikeanlaisen toiminnan varmistamiseksi. Endoribonukleaaseja esiintyy sekä esi- että aitotumaisissa soluissa.

Endoribonukleaasien katsottiin aikaisemmin esiintyneen ainoastaan esitumaisissa soluissa kuten bakteerisoluissa ja aitotumaisten eliöiden RNA:n hajottamisesta katsottiin vastaavan ainoastaan eksoribonukleaasit. Myöhemmin on kuitenkin selvinnyt, että myös aitotumaisten eliöiden eksosomikompleksi sisältää endonukleaasiaktiivisuutta. Endonukleaasien tehtävänä on hydrolysoida RNA:n rakennetta stabiloivia sidoksia ja näin ne tekevät RNA:n alttiimmaksi eksoribonukleaasien katalysoimalle hydrolyysille. Endoribonukleaaseihin kuuluvat muun muassa ribonukleaasi A ja ribonukleaasi P.

Lähteet
-------

1. 1 2  Simon Baumberg: *Prokaryotic Gene Expression*, s. 116. Oxford University Press, 1999. ISBN 9780191565571. Kirja Googlen teoshaussa (viitattu 11.3.2017). (englanniksi)
2. 1 2  Wai Ming Li, Tavish Barnes & Chow H. Lee: Endoribonucleases – enzymes gaining spotlight in mRNA metabolism.  *The FEBS Journal*, 2010, 277. vsk, nro 3, s. 627–641. Artikkelin verkkoversio. Viitattu 11.3.2017.  (englanniksi)
3. 1 2  Rafal Tomecki & Andrzej Dziembowski: Novel endoribonucleases as central players in various pathways of eukaryotic RNA metabolism.  *RNA*, 2010, 16. vsk, s. 1692-1724. Artikkelin verkkoversio. Viitattu 11.3.2017.  (englanniksi)
Pierre-François-Léonard Fontaine (Joseph-Désiré Courtin maalaus)
**Pierre-François-Léonard Fontaine** (20. syyskuuta 1762 Pontoise – 10. lokakuuta 1853 Pariisi) oli ranskalainen uusklassismin kauden arkkitehti. Yhteistyökumppaninsa Charles Percierin kanssa hän oli empireajan johtavia arkkitehtejä. Hän oli aikakauden ranskalaisten hallitsijoiden Napoleon I:n, Ludvig XVIII:n ja Ludvig Filipin suosiossa. Hänen töitään ovat muun muassa Malmaisonin linna, Louvren sisustus ja sen lisärakennukset sekä Place du Carrouselin riemukaari Pariisissa.

Lähteet
-------

1. ↑  Kaisu-Maija Nenonen & Ilkka Teerijoki: *Historian suursanakirja*, s. 779. WSOY, 1998. ISBN 951-0-22044-2.

Aiheesta muualla
----------------

* Kuvia tai muita tiedostoja aiheesta **Pierre-François-Léonard Fontaine** Wikimedia Commonsissa


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Espanja
	+ 2
* Ranska
* BnF data
* Saksa
* Israel
* Belgia
* Yhdysvallat
* Ruotsi
* Tšekki
* Australia
* Kreikka
* Alankomaat
* Puola
* Vatikaani

 |
|  |
| Taiteenala | 
* RKD Artists
* ULAN

 |
|  |
| Henkilöt | 
* Deutsche Biographie
* EUTA
* Structurae
* Trove

 |
|  |
| Muut | 
* SNAC
* IdRef

 |

 |
Martin Frobisher n. 1577
**Martin Frobisher** (1535 tai 1539 – 15. marraskuuta 1594) oli englantilainen merimies. Hän teki kolme merimatkaa Amerikan mantereelle löytääkseen tien Euroopasta Itä-Aasiaan. Kaikki matkat päättyivät Kanadaan, suunnilleen Nunavutin ja Frobisher Bayn alueelle. Toisella matkallaan Frobisher luuli löytäneensä kultamalmia, ja toi sitä kotimaahansa noin 200 tonnin edestä. Sitten hän palasi takaisin Kanadaan vielä suuremman laivaston kanssa, ja toi lisää "kultaa" Englantiin. Myöhemmin paljastui, että molemmat lastit olivat täynnä arvotonta pyriittiä eli katinkultaa. Frobisher toimi myös laivakaapparina ja ryösti Ranskalle kuuluneita laivoja. Myöhemmin hänet lyötiin ritariksi palveluksestaan Voittamattoman armadan torjumisessa.

Alkuajat, kehittyminen seikkailijaksi
-------------------------------------

Martin Frobisher oli suhteellisen varakkaan yorkshirelaisen kauppiaan poika, mutta hänen vanhempansa kuolivat nuorina. Kenties tekaistun sukupuun perusteella hän pääsi opiskelemaan sotataitoja College of Arms'ssa. Hänen ensimmäinen merimatkansa oli hyttipoikana Thomas Wyndhamin mukana Länsi-Afrikkaan, Beniniin. Täällä hänen henkensä oli uhattuna portugalilaisten hallitsemilla vesillä, joissa itse kapteeni Wyndham sai surmansa. Saaliina oli kuitenkin kultaa ja pippuria. Pian hän sai uuden pestin, ja kapteenina oli John Lok. Lasti tuli takaisin täynnä norsunluuta ja muuta arvotavaraa, mutta Afrikassa maihinnoussut Frobisher puuttui. Hän lienee ollut portugalilaisten vankina Guineassa Minan linnoituksessa. Hänestä tuli poiketen maanmiehistään lähinnä katolinen kasvatti, ja hänen paluunsa Englantiin osui kuningatar Elisabetin aikaan. Kaupankäyntiä ymmärtävänä hänestä tuli näin jossain määrin espanjalaisen luottomies kaupankäynnissä Afrikassa, mutta hänet vangittiin silti useita kertoja. Noin vuonna 1565 häntä on kuitenkin Espanjan suurlähettiläs syyttänyt merirosvouksesta. Saman vuosikymmenen lopulla hän oli tunnettu ryöstelystä Englannin kruunun hyväksi. Vuonna 1572 hänet lähetettiin Irlantiin kukistamaan kapinaa.

Thomas Frobisher nai vuonna 1559 lesken nimeltä Isobel Richard, mutta hylkäsi hänet. Myöhemmin hän meni naimisiin rikkaan lesken Dorothy Windmerpoolin kanssa, mutta katkaistuaan välit milloin keneenkin mesenaattiin hän lähti englantilaisten mukana tutkimaan pohjoisia meriä, joista tärkeimpänä pidettiin juuri Luoteisväylää.

Lähteet
-------

1. 1 2  Robert McGhee: Three: Martin Frobisher: Pirate and Explorer (google-kirjat) (ISBN 0-7735-2235-2) *Arctic Voyages of Martin Frobisher – An Elizabethan Adventure*.  2001. Quebec:  Canadian Museums of Cicilizations. Viitattu 29.8.2019. (englanniksi)


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Saksa
* Israel
* Yhdysvallat
* Ruotsi
* Tšekki
* Australia
* Alankomaat
* Puola
* Vatikaani

 |
|  |
| Henkilöt | 
* Deutsche Biographie
* Trove

 |
|  |
| Muut | 
* SNAC
* IdRef

 |

 |
**Bohicon** on kunta ja kaupunkimainen taajama Beninissä, Zoun departementissa. Kunnassa on 172 000 asukasta, sen kaksi arrondissementtia kattavassa keskustaajamassa 94 000.

Bobiconissa vallitsee trooppinen ilmasto, johon kuuluu kaksi sadekautta (huhtikuusta kesäkuuhun ja syyskuusta marraskuuhun) ja niiden välissä kaksi kuivaa kautta. Vuoden viilein kuukausi on elokuu, jolloin lämpötilat vaihtelevat 25 °C ja 32 °C välillä. Kuivinta ja lämpimintä on tammikuusta maaliskuuhun, lämpötila yli 34 °C. Kavillisuus ei ole sademetsää vaan lähinnä savannia. Paikoin on noin puolen hehtaarin pyhiä metsiä, jotka on säästetty alueella yleisesti harjoitettavalta kaskiviljelyltä.

Asukkaista suurin etninen ryhmä on fonit, joita on 93 prosenttia. Muita ryhmiä ovat jorubat (4,6%), adjat (1,4%) ja barbat (0,1 %). Voodoo on yleisin uskonto, ja moniavioisuus on varsinkin aiemmin ollut yleistä.

Lähteet
-------

1. 1 2 3  Divisions administratifs du Bénin *Les résultats définitifs du RGPH4*.  2015. Viitattu 9.1.2019. (ranskaksi)
2. 1 2  Roch A. Houngnihin: Monographie de la commune Bohicon *ancb-benin.org*.  2006. Afrique Conseil.  Arkistoitu 19.8.2019. Viitattu 9.1.2019. (ranskaksi)
**Pierre-Alexis Pessonneaux** (s. 25. marraskuuta 1987 Belley) on ranskalainen pikajuoksija ja olympiamitalisti. 180-senttinen ja 66-kiloinen Pessonneaux on erikoistunut 200 metrille. Hän edustaa AS Aix-les-Bainsia. Suurimmat saavutuksensa Pessonneaux on saavuttanut viestijuoksusta.

Pessonneaux sijoittui neljänneksi 4×100 metrin viestissä vuoden 2012 kesäolympialaisissa Lontoossa. Toiseksi sijoittuneen Yhdysvaltain joukkueen Tyson Gay kuitenkin kärähti dopingista ja Ranska nousi kolmanneksi. Pessonneaux sai mitalinsa vasta heinäkuussa 2015. EM-kilpailuista Pessonneaux on saavuttanut pikaviestikultaa vuodelta 2010 Barcelonasta ja pronssia vuodelta 2012 Helsingistä. Vuonna 2009 hän saavutti hopeaa Välimeren kilpailuista Pescarasta, niin ikään pikaviestistä.

Ennätykset
----------

**Ulkoradoilla**

* 200 metriä: 20,61 (Geneve 2015)

**Sisäradoilla**

* 200 metriä: 20,87 (Aubière 2015)

Lähteet
-------

1. ↑
2. ↑   (Arkistoitu – Internet Archive)
3. ↑
4. 1 2  Pierre-Alexis Pessonneaux Kansainvälinen yleisurheiluliitto.  (englanniksi)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |
Ishii Kikujirō ja Robert Lansing Washingtonissa.
**Lansing–Ishii-sopimus** viittaa Yhdysvaltojen ja Japanin välillä 2. marraskuuta 1917 vaihtamiin nootteihin, jotka tähtäsivät maidenvälisen kilpailun lopettamiseen Kiinassa. Nimensä se sai Yhdysvaltojen ulkoministeri Robert Lansingin ja Japanin erikoislähettiläis Ishii Kikujirōn mukaan.

Sopimus
-------

Lansing–Ishii-sopimuksella sovittiin kolmesta pääaiheesta.

1. Yhdysvallat tunnusti, että Japanilla oli erityisintressejä Kiinan suhteen.
2. Yhdysvallat ja Japani totesivat, ettei kumpikaan loukkaisi Kiinan itsenäisyyttä tai sen alueellista koskemattomuutta.
3. Molemmat valtiot suostuivat noudattamaan avoimien ovien politiikkaa kaupan suhteen Kiinassa.

Sopimuksen tausta
-----------------

Lansing–Ishii-sopimuksen taustalla oli Yhdysvaltojen halu turvata yhteytensä Kiinan markkinoille muiden suurvaltojen, kuten Yhdistyneen kuningaskunnan, Ranskan, Saksan Venäjän ja Japanin jakaessa Kiinaa omiin vaikutusalueihinsa. Avoimien ovien kauppapolitiikka, eli tasavertaisia kauppaoikeuksia kaikille maille Kiinassa, alkoi ajaa Yhdysvaltojen silloinen ulkoministeri John Hay vuosina 1899-1900. Tämän johdosta hän lähetti asiaan liittyneille suurvalloille diplomaattisia nootteja, mutta ne eivät olleet näitä sitovia, eikä niillä ollut juurikaan vaikutusta. Yhdysvallat jatkoi kuitenkin ajatuksen ajamista Hayn jälkeenkin.

Erityisen vaikeiksi Yhdysvaltojen välit muuttuivat Japanin kanssa, jonka uskottiin olevan eurooppalaisia valtioita suurempi uhka. Vuoteen 1908 mennessä alettiin jo huhuta maiden välisen sodan syttymisestä. Välien kiristymisen päättämiseksi solmittiin samana vuonna Root–Takahira-sopimus, jossa sovittiin paljolti samoista asioista myöhemmän Lansing–Ishii-sopimuksen kanssa.

Sopimuksen solmiminen
---------------------

Yhdysvaltojen ja Japanin välit kiristyivät jälleen ensimmäisen maailmansodan myötä, vaikka molemmat taistelivat ainakin nimellisesti samalla puolella. Tähän vaikutti etenkin Japanin Kiinalle esittämät 21 vaatimusta tammikuussa 1915, joilla Japani sai Kiinalta huomattavia taloudellisia ja poliittisia myönnytyksiä. Woodrow Wilsonin hallinto yritti lieventää maiden välejä keskustelujen kautta. Japanin erikoislähettiläs Ishii Kikujirō tuli kahden kuukauden matkalle Yhdysvaltoihin, joka päättyi nootteihin hänen ja Robert Lansingin välillä. Nooteilla virallistettiin aikaansaatu sopimus. Sopimus hidastikin maiden välien kiristymistä, mutta pian alkoi muodostua uusia ongelmia. Sopimuksen mitätöi vuonna 1923 Warren Harding hallinto. Japanin ja Yhdysvaltojen kiristyneet välit johtivat sittemmin maiden väliseen välienselvittelyyn toisessa maailmansodassa.

Lähteet
-------

1. ↑  Lansing–Ishii Agreement Encyclopædia Britannica. Viitattu 30.11.2014. (englanniksi)
2. 1 2 3 4  Cheng, Linsun ja Brown, Kerry: *Berkshire Encyclopedia of China*, s. 1265-1266. Berkshire Publishing Group, 2009. ISBN 0-9770159-4-7. (englanniksi)
**Vytautas Suuren yliopisto** (liett. *Vytauto Didžiojo universitetas, VDU*) on vuonna 1989 uudelleen perustettu, Liettuan Kaunasissa sijaitseva, liberaaleja arvoja korostava humanistinen yliopisto.

Yliopisto pohjaa historiansa ja nimensä sotien välillä vuonna 1922 perustetun **Liettuan yliopisto**n perinteisiin. Tämä yliopisto perustettiin, koska maassa ei Ensimmäisen maailmansodan ja rajamuutosten tuloksena tuolloin ollut toimivaa yliopistoa. Kaunas toimi tällöin maan pääkaupunkina. Yliopiston nimi vaihdettiin vuonna 1930 Liettuan suuruuden ajan suurherttuan ja kansallissankarin mukaan Vytautas Suuren yliopistoksi. Vilnan palauduttua osaksi Liettuaa, yliopisto oli auttamassa Vilnan yliopiston uudelleenkäynnistämistä aktiivisesti. Neuvostomiehityksen aikana 1940 kansallissankaria korostava yliopiston nimi jouduttiin muuttamaan joksikin aikaa **Kaunasin yliopisto**ksi. Saksalaismiehityksen aikana 1943 Vytautas Suuren yliopisto suljettiin. Yliopisto jatkoi toimintaansa vuonna 1944, mutta hajotettiin vuonna 1949 Filosofisen tiedekunnan Vilnaan siirtämisen seurauksena. Jäljelle jääneet tiedekunnista muodostettiin *Kaunasin polytekninen instituutti* ja *Kaunasin lääketieteellinen instituutti*, joista ovat sittemmin kehittynynyt Kaunasin teknillinen yliopisto ja Liettuan terveystieteiden yliopisto. 

Vytautas Suuren yliopisto on noussut uudelleenperustamisen jälkeen jo ainakin joissain luokitteluissa maailman 700 parhaan yliopiston rankinglistalle, vaikka on nykyään aiempaa toimintaansa kapeampialaisempi yliopisto.

* Rakennus, jossa Liettuan yliopisto perustettiin 1922.Rakennus, jossa Liettuan yliopisto perustettiin 1922.
* Vytautas Suuren yliopiston päärakennusta (K. Donelaičio gatve 58).Vytautas Suuren yliopiston päärakennusta (K. Donelaičio gatve 58).
* Vytautas Suuren yliopiston Humanistisen tiedekunnan rakennus.Vytautas Suuren yliopiston Humanistisen tiedekunnan rakennus.
* Kaunasin kasvitieteellistä puutarhaa, osa VDU:ta, sijaitsee Niemen-joen eteläpuolella.Kaunasin kasvitieteellistä puutarhaa, osa VDU:ta, sijaitsee Niemen-joen eteläpuolella.

Lähteet
-------

1. 1 2 3  VMU Now and Before Vytautas Suuren yliopisto, vdu.lt.  Arkistoitu 19.7.2013. Viitattu 28.6.2013. (englanniksi)
2. 1 2  Contacts (Yliopiston yhteystiedot) Vytautas Suuren yliopisto, vdu.lt. Viitattu 28.6.2013. (englanniksi)
3. ↑  Recognised and Respected Vytautas Suuren yliopisto, vdu.lt. Viitattu 28.6.2013. (englanniksi)[vanhentunut linkki]
4. ↑  Vytautas Magnus University QS World University Rankings, Quacquarelli Symonds Limited, topuniversities.com. Viitattu 29.6.2013. (englanniksi)

Aiheesta muualla
----------------

* Kuvia tai muita tiedostoja aiheesta **Vytautas Suuren yliopisto** Wikimedia Commonsissa

* Ranking web of Universities: Vytautas Magnus University (englanniksi) (webometrics.info)
* Ranking web of Universities: Lithuania (englanniksi) (webometrics.info)
**Simon Nicholas Streatfeild** (5. lokakuuta 1929 Windsor – 7. joulukuuta 2019) oli englantilaissyntyinen, Kanadaan siirtynyt kapellimestari ja alttoviulisti. Hän opiskeli alttoviulunsoittoa Frederick Riddlen johdolla vuosina 1946–1950 ja soitti sen jälkeen Lontoon filharmonisessa orkesterissa. Hän toimi myös Sadler's Wellsin ja Lontoon sinfoniaorkesterin pääalttoviulistina. Hän oli Academy of St Martin in the Fields -kamariorkesterin perustajajäsen.

Muutettuaan Kanadaan Streatfeild loi vuodesta 1965 alkaen uran Vancouverin sinfoniaorkesterissa. Hän toimi siinä sekä alttoviulistina että kapellimestarina ja musiikillisena johtajana. Hän on myös ollut vierailevana kapellimestarina monissa eurooppalaisissa orkestereissa ja Soulin filharmonisessa orkesterissa. Vuosina 1969–1981 Streitfeild johti Vancouverin Bach-kuoroa. Hän oli mukana perustamassa Purcell-jousikvartettia ja Vancouverin barokkijousia. Purcell-kvartetin kanssa Streatfeild teki levytyssarjan Mozartin ja Brahmsin jousikvintetoista.

Vuosina 1977–1981 Streatfeild oli vierailevana professorina Länsi-Ontarion yliopistossa. Vuosina 1981–1984 hän johti Reginan sinfoniaorkesteria, ja vuonna 1982 hänestä tuli Manitoban kamariorkesterin johtaja. Vuonna 1983 hän sai nimityksen Quebecin sinfoniaorkesterin johtoon. Jätettyään Reginan sinfoniaorkesterin Streatfeild aloitti säännöllisen työn Quebecin sinfoniaorkesterin kanssa vuonna 1984. Hän pysyi näissä tehtävissä vuoteen 1991. Vuonna 1989 Streatfeild nimitettiin Guelphin kevätfestivaalin taiteelliseksi johtajaksi. Hänelle myönnettiin Canadian Music Council Medal (1987).

Lähteet
-------

1. 1 2 3 4  The Canadian Encyclopedia: Simon Streatfeild


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Saksa
* Israel
* Yhdysvallat

 |
|  |
| Tieteilijät | 
* CiNii

 |
|  |
| Taiteenala | 
* MusicBrainz

 |
|  |
| Muut | 
* Europeana
* SNAC
* IdRef

 |

 |
**Vydreiskoje** (ven. Выдрейское) on järvi Luoteis-Venäjällä Pihkovan alueen Outovan piirissä.

Maantietoa
----------

Järvi on 500 metriä pitkä, 270 metriä leveä ja sen pinta-ala on 11 hehtaaria. Sen keskisyvyys on 5,4 metriä ja sen syvänteessä on 11,6 metriä vettä. Järvi sijaitsee metsäalueella pari kilometriä Glušin (ven. Глушь) kylästä luoteeseen päin. Järvi vaikuttaa autiolta, vaikka sinne johtaa teitä. Etelärannassa voi ilmakuvien perusteella olla uimaranta. Järven ympäristö on metsämaata, mutta luoteispuolella on suota.

Luontoarvoja
------------

Järvessä elää ainakin hauki, särki, ahven, lahna, sorva, kiiski, pasuri, ruutana, suutari, rantanuoliainen, mutakala, sekä jokirapua, jota on kuitenkin vain niukasti. Järvellä on mutapohja, mutta sen rannoilla näkyy paikoin hiekkapohja. Järven rannat ovat kaltevat ja matalat. Sen luoteispuolella ulottuu rantaan asti suo, jonka rannoilla kasvaa turpeiset hetteiköt. Muualla rannat ovat metsämaata.

Vesistösuhteita
---------------

Vydreiskoje sijaitsee Tšorjanan valuma-alueella ja sen laskujoki Volosnja on Tšorjanan sivujoki. Tšorjana laskee Peipsijärveen, jonka Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen.

Järveen ei tule ojia sen ympäristöstä. Sen valuma-alueen koko on 0,62 neliökilometriä. Järven laskuoja alkaa länsirannasta ja se on alempana yhdistetty metsäalueen ojitukseen, jonka kautta sen vedet johdetaan Volosnjan sivujokeen Vydreikaan (ven. Выдрейка).

Huomautuksia
------------

1. 1 2 3 4 5 6  Kohteen pituus, leveys ja ympäristön kasvillisuus, asutus ja nimistöä on tarkistettu Internetin Google-, Bing-, ACME- tai Yandex-karttapalvelusta käyttäen järven koordinaatteja.
2. ↑  Järven tilavuus on laskettu kertomalla järven pinta-ala sen keskisyvyydellä.

Lähteet
-------

1. 1 2 3 4 5 6 7  Pihkovan alueen järviä (Excel) (arkistoitu, 22.5.2014)  luotu 7.9.2013. pskov.ru:  Pihkovan alueen valtion lupa- ja ympäristöhallintokomitea.  Arkistoitu 30.6.2019. Viitattu 15.6.2020. (venäjäksi)
2. 1 2 3 4  Neuvostoajan kartta: Лист O-35-Б, Луга (Luga), 1:200 000, viitattu 15.6.2020 (venäjäksi)
3. 1 2 3  Pihkovan alueen kartta: sivu 9 (Arkistoitu – Internet Archive), viitattu 15.6.2020 (venäjäksi)
**Sami Vähämaa** (s. 10. joulukuuta 1977) on laskentatoimen ja rahoituksen professori Vaasan yliopistossa. Vähämaa on myös Turun yliopiston kauppakorkeakoulun dosentti, Research Fellow saksalaisessa Institute for the World Economy –taloustutkimuslaitoksessa ja Nordic Journal of Business –tiedelehden päätoimittaja. Hän on toiminut vierailevana professorina University of Central Floridassa ja University of Manchesterissa sekä vieraillut tutkimustehtävissä Euroopan keskuspankissa.Hän toimi Vaasan yliopiston hallituksen jäsenenä vuosina 2014-2017.

Vähämaa väitteli kauppatieteiden tohtoriksi Vaasan yliopistosta vuonna 2004 ja on toiminut laskentatoimen ja rahoituksen professorina Vaasan yliopiston kauppatieteellisessä tiedekunnassa vuodesta 2006 alkaen. Professorin viranhoitajaksi nimitettäessä hän oli 28-vuotias. Vähämaa on tutkinut rahoitusmarkkinoita ja corporate governanceen liittyviä teemoja. Hän on tehnyt tutkimusta esimerkiksi siitä, miten yrityksen toimitusjohtajan, talousjohtajan ja tilintarkastajan sukupuoli sekä naisedustus yrityksen hallituksessa vaikuttavat yritysten taloudelliseen päätöksentekoon.

Lähteet
-------

1. ↑  Hallitus: Sami Vähämaa *www.uva.fi*.  7.1.2014.  Arkistoitu 22.10.2016. Viitattu 21.10.2016.
2. ↑  Profiili *www.uva.fi*.  24.1.2013. Viitattu 21.10.2016.
3. ↑  Suomen Akatemian tiedote *aka.fi*. Viitattu 2018-11-1. [vanhentunut linkki]

Aiheesta muualla
----------------

* Wall Street Journal 21.2.2016: Banks Run by Women Might Be Less Vulnerable in a Crisis - A study suggests female CEOs and directors may follow more conservative strategies
* TS-STT 27.6.2014: Tutkimus: Naisten johtamat yritykset taloudellisesti vakaampia.
* Helsingin Sanomat / Minna Nalbantoglu 31.10.2018: Rahoituksen professori tutki, miten seksuaali­vähemmistöjen huomioiminen vaikuttaa yritysten kannattavuuteen – tulos oli selvä
**HMS Penzance** (viirinumerot L28 ja U28) oli Britannian kuninkaallisen laivaston Hastings-luokan sluuppi toisessa maailmansodassa.

Valmistus
---------

*Pääartikkeli: Hastings-luokka (sluuppi)*
Alus tilattiin 4. huhtikuuta 1929 vuoden 1928 laivasto-ohjelmassa Devonportin telakalta, missä köli laskettiin vielä samana vuonna 29. heinäkuuta. Alus laskettiin vesille 10. huhtikuuta 1930 kumminaan rouva Backhouse ja valmistui 15. tammikuuta 1931.

Palvelus
--------

Palvelukseenoton jälkeen alus sijoitettiin Persianlahdelle ja Punaiselle merelle, mistä se palasi toukokuussa 1938 Chathamiin. Alus siirrettiin jo ennen toista maailmansotaa edelleen Länsi-Intian asemalle.

Syyskuussa 1939 alus aloitti Trinidadiin sijoitettuna merialueiden valvonnan. Helmikuussa 1940 alus määrättiin saattueiden suojaksi. Se lähti maaliskuussa Bermudalle paikallissaattajaksi suojaamaan Halifaxinreitin saattueita.

Aluksen viirinumero vaihdettiin toukokuussa U28:ksi. Se määrättiin palaamaan Britteinsaarille heinäkuussa ja alus lähti elokuun alussa Cape Bretoniin Sydneyyn suojatakseen ensimmäistä SC-sarjan saattuetta, kun se lähti 15. elokuuta saattueessa SC1. Saksan laivaston sukellusveneen *U-37* laukaisema torpedo upotti aluksen 24. elokuuta Grönlannin eteläpuolella. Aluksen miehistöstä sai surmansa 90 ja ainoastaan 13 pelastui rahtialus *Fylingdalelle* ja *Blairmorelle*. Surmansa saaneiden joukossa oli aluksen päällikkö Allan John Wavish. *Blairmore* tuhoutui saman sukellusveneen torpedoimana vielä samana yönä ja seitsemän hieman aiemmin pelastettua *Penzancen* miehistönjäsentä joutui jälleen meren armoille, kunnes he pelastuivat ruotsalaiselle rahtialukselle *Eknaren*. Ruotsalaisten mukana miehet matkasivat Baltimoreen Yhdysvaltoihin.

Aluksen päälliköt
-----------------

* Allan John Wavish 16. toukokuuta 1938 – 24. elokuuta 1940

Lähteet
-------

* Hague, Arnold: *Sloops 1926–1946*. Kendal, Englanti: World Ship Society, 1993. ISBN 0-905617-67-3. (englanniksi)
* Gardiner, Robert (toim.): *Conway's All the World's Fighting Ships 1922–1946*. Lontoo, Englanti: Conway Maritime Press, 1987. ISBN 0-85177-146-7. (englanniksi)

### Viitteet

1. 1 2 3 4  Naval-history.net - HMS Penzance
2. ↑  Uboat.net - HMS Penzance

*Hastings*-luokan sluupit

|  |  |
| --- | --- |
| Royal Navy | *HMS Hastings* - *HMS Folkestone* - *HMS Penzance* - *HMS Scarborough* |
| Intian laivasto | *HMIS Industan* |
| Pakistanin laivasto | *Karsaz* |

|  |
| --- |
| Edeltäjä: *Bridgewater*-luokka – Seuraaja: *Shoreham*-luokka |
**Vytautas Petrulis** (3. helmikuuta 1890 Vabalninkas – 1942 Uhta, Venäjän SFNT) oli liettualainen poliitikko, kirjanpitäjä ja yksi merkittäivimmistä Liettuan kristillisdemokraattien jäsenistä. Liettuassa hän on saanut lempinimen "Litasin isä", koska hän toimi maan valtiovarainministerinä Liettuan litin käyttöönoton aikana. Petrulis toimi Liettuan pääministerinä muutaman kuukauden vuonna 1925.

Kesällä 1918 Petrulista tuli Liettuan neuvoston jäsen. Hän toimi eri hallituksissa valtiovarain-, kauppa- ja teollisuusministerinä.

11. heinäkuuta 1940 Neuvostoliiton miehitettyä Liettuan, Petrulis vangittiin ja karkotettiin. Hänet teloitettiin ampumalla lähellä Uhtan kaupunkia.

Lähteet
-------

* Parlamentin viralliset sivut

  

Liettuan vaakunaLiettuan pääministerit (1918–1940)

* Voldemaras
* Sleževičius
* Dovydaitis
* Sleževičius
* Galvanauskas
* Grinius
* Galvanauskas
* Tumėnas
* Petrulis
* Bistras
* Sleževičius
* Voldemaras
* Tūbelis
* Mironas
* Černius
* Merkys


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat

 |

 |
*Tämä artikkeli kertoo Britannian kuninkaallisen laivaston Arethusa-luokan kevyestä risteilijästä. Muita samannimisiä aluksia on täsmennyssivulla.*

**HMS Penelope** oli Britannian kuninkaallisen laivaston Arethusa-luokan risteilijä, joka palveli ensimmäisessä maailmansodassa.

Valmistus
---------

*Pääartikkeli: Arethusa-luokka (1913)*
Alus tilattiin Vickers Limitediltä, missä köli laskettiin 1. helmikuuta 1913. Alus laskettiin vesille 25. elokuuta 1914 ja otettiin palvelukseen joulukuussa.

Palvelus
--------

Palvelukseen otettaessa alus liitettiin Harwichissa oleviin yksiköihin, joiden mukana se otti osaa maaliskuussa 1915 Hoyeriin suunnattuun iskuun. Aluksen päällikkönä toimi Hubert Lynes, joka päätyi amiraaliksi. Alukselle asennettiin lentokoneiden lähetysalusta, joka poistettiin jo elokuussa. Alus liitettiin elokuussa 1915 Harwichissa 5. risteilijäviirikköön, jossaalus valvoi Kanaalin itäpään meriliikennettä. Alus upotti tai valtasi syyskuussa neljä saksalaista troolaria.

Alukseen osui 25. huhtikuuta 1916 Norfolkin rannikolla Saksan keisarikunnan laivaston sukellusveneen *SM UB-29*:n laukaisema torpedo. Osuman seurauksena peräsin ja rungon takaosa vaurioituivat pahoin, mikä pakotti siirtämään aluksen telakalle. Alus palasi maaliskuussa 1917 telakalta, jolloin se liitettiin Suuren laivaston 7. risteilijäviirikköön. Marraskuussa alukselle asennettiin laitteet 70 miinan laskemiseksi. Alus teki kolme miinanlasku matkaa muun muassa helmikuussa 1918 Kattegatiin. Maaliskuussa 1918 alus palasi 7. risteilijäviirikköön, jonka mukana se otti osaa Saksan avomerilaivaston antautumiseen marraskuussa.

Alus poistettiin palveluksesta ja se sijoitettiin kesäkuussa 1919 Noren reserviin. Se sijoitettiin poistolistalle huhtikuussa 1921 ja myytiin romutettavaksi lokakuussa 1924 Stanleelle Doveriin.

Lähteet
-------

* Gardiner, Robert (toim.): *Conway's All the World's Fighting Ships 1906–1921*. Lontoo, Englanti: Conway Maritime Press, 1985. ISBN 0-85177-245-5. (englanniksi)

### Viitteet

1. 1 2 3  Conway's s. 56

*Arethusa*-luokan risteilijät

|  |
| --- |
| *HMS Arethusa* - *HMS Aurora* - *HMS Galatea* - *HMS Inconstant* - *HMS Penelope* - *HMS Phaeton* - *HMS Royalist* - *HMS Undaunted* |
| Edeltäjä: *Town*-luokka – Seuraaja: *C*-luokka |
**David John "Dave" Franco** (12. kesäkuuta 1985 Palo Alto, Kalifornia) on yhdysvaltalainen näyttelijä. Hänellä on isänsä puolelta portugalilaiset ja ruotsalaiset sukujuuret ja äitinsä puolelta venäjänjuutalaiset sukujuuret. Näyttelijä James Franco on hänen veljensä.

Ura
---

Dave Franco aloitti uransa pikkurooleissa elokuvissa, kuten *Superbad* ja *Charlie St. Cloud*. Hänen läpimurtoroolinsa oli elokuvassa *21 Jump Street*. Hänen uransa muita elokuvia ovat muun muassa *Suuri puhallus*, *Suuri puhallus 2*, *Naapurit* ja *Warm Bodies*. Hän näytteli myös komediasarjan *Tuho-osasto* yhdeksännellä kaudella.

Yksityiselämä
-------------

Dave Franco meni naimisiin Alison Brien kanssa vuonna 2017.

Lähteet
-------

1. ↑  Dave Franco and Alison Brie Are Married!

Aiheesta muualla
----------------

* Kuvia tai muita tiedostoja aiheesta **Dave Franco** Wikimedia Commonsissa

* Dave Franco Internet Movie Databasessa. (englanniksi)
* Dave Francon viralliset Facebook-sivut

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Saksa
* Israel
* Yhdysvallat
* Tšekki
* Korea
* Alankomaat
* Puola

 |
|  |
| Henkilöt | 
* Deutsche Biographie
* Elonet

 |
|  |
| Muut | 
* IdRef

 |

 |
**Forum Fulvii** oli antiikin aikainen kaupunki Liguriassa Italiassa. Se sijaitsi nykyisen Alessandrian maakunnan Valenzan paikalla.

Forum Fulvii sijaitsi Ligurian sisäosissa Apenniinien ja Padus-joen (nyk. Po) välissä joen eteläpuolella. Plinius vanhempi mainitsee sen yhtenä seudun *oppidumeista*, ja lisää sen nimeen epiteetin "Valentinum" ("*Forum Fulvii, quod Valentinum*"), vaikkakaan yhtään toista samannimistä kaupunkia ei tunneta. Forum Fulvii mainitaan myös *Tabula Peutingerianassa*, jossa sen kuvataan sijainneen 22 roomalaista mailia Hastasta eli Astasta (josta käytetään virheellistä nimimuotoa Hasia).

*Notitia dignitatumissa* kaupunki esiintyy nimellä *Forum Fulviense*, ja se mainitaan sotilastukikohtana. Sen tarkoituksena oli todennäköisesti puolustaa läheistä Padus-joen ylityskohtaa. Nykyinen Valenza on mitä todennäköisimmin saanut nimensä kaupungin lisänimestä Valentinum.

Lähteet
-------

1. 1 2 3 4  Smith, William: "Forum Fulvii", *Dictionary of Greek and Roman Geography*. Boston: Little, Brown and Company, 1854. Teoksen verkkoversio.
2. ↑  Forum Fulvii *Pleiades*. Viitattu 12.12.2022.
3. ↑  "39 D4 Forum Fulvii Valentinum", *Barrington Atlas of the Greek and Roman World*. Princeton University Press, 2000. ISBN 978-0691031699.
4. ↑  Plinius vanhempi: *Naturalis historia* 3.5 s. 7.
5. ↑  *Notitia dignitatum*, II s. 121.
**Kenny Dougall** (s. 7. toukokuuta 1993 Brisbane) on australialainen jalkapalloilija, pelipaikaltaan puolustava keskikenttäpelaaja. Hän on pituudeltaan 182-senttimetrinen. Hän edustaa Englannin mestaruussarjassa pelaavaa Blackpoolia.

Dougall siirtyi kotimaastaan Brisbane Cityn joukkueesta Alankomaihin kesällä 2014. Hän edusti yhden kauden Telstaria ja kolme kautta Sparta Rotterdamia. Hän pelasi Spartan joukkueessa kausina 2016–2018 Eredivisiessä 49 ottelua ja teki niissä kaksi maalia. Kausina 2018–2020 Dougall edusti englantilaista Barnsleya, ensin ykkösliigassa ja toisen kauden mestaruussarjassa. Hän siirtyi lokakuussa 2020 ykkösliigassa pelanneeseen Blackpooliin, joka nousi keväällä 2021 mestaruussarjaan; Blackpool voitti nousukarsinnan loppuottelussa Lincoln Cityn 2–1, ja Dougall teki ottelun molemmat maalit. Hän on kauden 2021–2022 loppuun mennessä pelannut mestaruussarjassa 52 ottelua, joissa hän on tehnyt yhden maalin huhtikuussa 2022 Birmingham Cityä vastaan, ja ykkösliigassa 61 ottelua, joissa hän on tehnyt yhden maalin.

Dougall pelasi kuusi ottelua Australian alle 23-vuotiaiden maajoukkueessa. Hän pelasi Australian A-maajoukkueessa ensimmäisen kerran kesäkuussa 2021 MM-karsintaotteluissa Kuwaitia, Taiwania ja Jordaniaa vastaan. Hän on pelannut elokuun 2022 loppuun mennessä viisi A-maaottelua, joista kolme ottelua avauskokoonpanossa.

Lähteet
-------

1. 1 2 3  Kenny Dougall Transfermarkt-sivustolla (englanniksi)
**Forza Horizon** on Playground Gamesin ja Turn 10 Studiosin kehittämä ajopeli, joka julkaistiin Xbox 360:lle lokakuussa 2012. Se on spin-off *Forza Motorsport* -pelisarjalle.

Pelaaminen
----------

*Forza Horizon* on avoimeen maailmaan perustuva ajopeli, joka sijoittuu kuvitteellisen Horizon-tapahtuman ympärille Coloradossa. Pelissä edetään ajamalla kisoja, sekä tuhoamalla erilaisia esineitä ja ajamalla nopeasti. Horizon sisältää parannetun version Forza 4:ssä esitellystä pelimoottorista, joka on optimoitu toimimaan 65 erilaisella maaperällä.*lähde?*

Pelaaja voi halutessaan ohjata auton merkittyjen teiden ulkopuolelle, ellei sitä ole erikseen estetty kaiteella tai muulla rakenteella. Yksinpelissä on mukana uutena ominaisuutena tekoälyliikennettä. Pelissä voi myös ajaa muita tapahtuman kisaajia vastaan.

Pelissä on nopeuskameroita, joten pelaajat voivat haastaa toisiaan suurimman nopeuden saamiseksi tietyllä alueella. Kamerat tallentavat pelaajan nopeudet, jotka voi sitten jakaa. Toiset pelaajat voivat yrittää päihittää nämä nopeudet. Kisojen lisäksi pelaaja voi löytää huonokuntoisia autoja, korjauttaa ja lisätä ne omaan autokokoelmaansa.

Lähteet
-------

1. ↑  Forza Horizon (Xbox 360) *Muropaketti*.  20.11.2012. Viitattu 31.7.2021.

Aiheesta muualla
----------------

* *Forza Horizon* MobyGamesissa (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
**Knut Nærum** (3. maaliskuuta 1961 Norja) on norjalainen koomikko, kirjailija, sarjakuvantekijä ja televisioesiintyjä. Hän on ollut norjalaisen ohjelman *Nytt på nytt* pysyvä jäsen.

Nærum vietti lapsuutensa Haldenissa, mutta kävi lukion Grimstadissa ja jatkoi sitten opintoja Agderin yliopistossa. Hän asuu perheineen Oslossa.

Nærum on kirjoittanut muutamia kirjoja, kuten *Å* (2000), *Norsk litteraturhistorie, fritt etter hukommelsen* (2001), *Døde menn går på ski* (2002), *Krig!* (2003), *En himmel full av stjerner* (2004), *Madonna-gåten* (2005, with Elisabeth Botterli and Peder Udnæs), *Monster* (2007), *De dødes båt* (2008) ja *Sitt ned og hold kjeft* (2010). Hän on julkaissut vuonna 2016 sarjakuvaromaanin *Vinossa* (*Muffens*).

Nærumilla on ollut pieni rooli norjalaisessa elokuvassa Trolljegeren, jonka Yle Fem on esittänyt vuonna 2013 nimellä  *The Troll Hunter - vaiettu salaisuus*.

Nærum kuuluu vasemmistopuolueeseen Punaiset ja on ollut sen edeltäjän Punaisen vaaliliiton ehdokkaana.

Palkinnot
---------

* Språkgledeprisen 2013

Suomennetut teokset
-------------------

* Knut Nærum, Karstein Volle: *Vinossa* (*Muffens*). Suomentanut Sirpa Alkunen. Helsinki : Like, 2016 ISBN 978-952-01-1262-2

Lähteet
-------

1. 1 2  Norsk biografisk leksikon Viitattu 27.10.2017
2. ↑  Forlagsliv.no
3. ↑  *Knut Nærum* Elonetissä.
4. ↑  NRK Viitattu 27.10.2017
5. ↑  Storting Election 2005. Official electoral lists, by county *Storting Election 2005*.  2005. Statistics Norway.  Arkistoitu 2.7.2007. Viitattu 27.10.2017. (norjaksi)()
6. ↑  Knut Nærum får Språkgledeprisen 2013 Språkrådet


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Norja
* Saksa
* Yhdysvallat
* Alankomaat

 |
|  |
| Taiteenala | 
* MusicBrainz

 |
|  |
| Muut | 
* Europeana
* IdRef

 |

 |
**Sergei Sergejevitš Aleksandrovski** (ven. Сергей Сергеевич Александровский, 1889 Jelizavetpolin läänin Gerjusy – 17. elokuuta 1945 Moskova) oli neuvostoliittolainen diplomaatti, joka toimi maansa suurlähettiläänä Suomessa vuosina 1927–1929.

Sergei Aleksandrovski syntyi rikostutkijan perheeseen. Hän liittyi Venäjän sosiaalidemokraattiseen työväenpuolueeseen vuonna 1904, osallistui vallankumoukselliseen toimintaan ja siirtyi 1910-luvun alussa Saksaan, jossa hän opiskeli Mannheimin yliopistossa. Ensimmäisen maailmansodan ajan Aleksandrovski vietti saksalaisten internointileirillä ja spartakistikapinan jälkeen hänet vangittiin uudelleen. Vuonna 1920 Aleksandrovski johti venäläisten sotavankien evakuoimista Saksasta.

Aleksandrovski työskenteli diplomaattina vuodesta 1923. Hän oli Neuvostoliiton ulkoasian kansankomissariaatin Keski-Euroopan osaston päällikkö vuosina 1924–1925 ja Neuvostoliiton täysivaltainen edustaja Liettuassa vuosina 1925–1927, Suomessa vuosina 1927–1929 ja Tšekkoslovakiassa vuosina 1933–1939.

Aleksandrovski osallistui vapaaehtoisena toiseen maailmansotaan ja jäi saksalaisten vangiksi vuonna 1941. Hän pakeni vankileiriltä ja liittyi partisaaneihin vuonna 1943. Aleksandrovski pidätettiin lokakuussa 1943 ja tuomittiin elokuussa 1945 kuolemaan vakoilusta syytettynä. Hänet rehabilitoitiin vuonna 1956.

Lähteet
-------

1. 1 2  Aleksandrovski Sergei Sergejevitš *Otkrytyi spisok*. Viitattu 29.7.2021.
2. 1 2 3  "Izmennik Rodiny" *VikiTštenije*. Viitattu 29.7.2021.
3. ↑  *Diplomatitšeski slovar, tom 1*, s. 23. Moskva: Nauka, 1985.
4. ↑  Aleksandrovski Sergei Sergejevitš *Pamjat o bespravii*. Viitattu 29.7.2021.


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Saksa

 |

 |
**Knut Emil Robert Munck** (4. huhtikuuta 1807 Vihti – 1. joulukuuta 1869 Ruotsinpyhtää) oli suomalainen prokuraattorin apulainen ja valtiopäivämies.

Munckin vanhemmat olivat Vihdin Irjalassa maatilan omistanut eversti Claes Johan Munck (k. 1839) ja Kristina Elisabet Arnkihl. Hän pääsi ylioppilaaksi 1821 ja suoritti Turun akatemiassa tuomarintutkinnon 1826. Hän sai varatuomarin arvon 1833 ja kihlakunnantuomarin arvonimen 1838.

Munck oli Turun hovioikeudessa ylimääräisenä notaarina 1827, senaatin talousosaston ylimääräisenä kopistina 1827–1831, yleisen kanslian kopistina 1831–1832, kansliatoimituskunnan kopistina 1832–1835 sekä oikeusosaston kopistina 1835–1838. Hän oli senaatin oikeusosastolla kanslistina 1838–1841, protokollasihteerinä 1841–1846, esittelijäsihteerinä 1846–1857, prokuraattorin sijaisena 1857–1861 ja prokuraattorin apulaisena 1861–1868. Munck oli myös siviilivirkakunnan leski- ja orpokassan asiamiehenä 1837–1838 ja sihteerinä 1838–1846. Hän omisti Ruotsinpyhtäällä Kullan tilan vuodesta 1855 alkaen. Munck osallistui aatelissäädyssä valtiopäiville 1863–1864.

Munck oli naimisissa vuodesta 1841 Katarina Augusta Charlotta von Bornin kanssa.

Lähteet
-------

1. ↑  Kotivuori, Yrjö: Knut Emil Robert Munck. *Ylioppilasmatrikkeli 1640–1852*. Helsingin yliopiston verkkojulkaisu 2005. Luettu 20.7.2015.
David Brock lavalla heinäkuussa 2009
**David Anthony "Dave" Brock** (s. 20. elokuuta 1941, Isleworth, Middlesex, Britannia) on englantilainen muusikko. Hän on ollut Hawkwind-yhtyeen johtohahmo yhtyeen koko olemassaolon ajan. Hän on ainoa alkuperäisjäsen yhtyeessä tällä hetkellä (2012). Brockin pääinstrumentti on kitara. Hän soittaa myös kosketinsoittimia ja laulaa. 

Dave Brock aloitti musiikkiuransa soittamalla dixieland-tyylistä jazzia klubeilla ja myöhemmin hänen kiinnostuttua blues-musiikista hän soitti yhdessä mm. Eric Claptonin ja Keith Relfin kanssa. Brock toimi myös katusoittajana 1960-luvun puolivälissä ennen kuin liittyi Dharma Blues Bandiin. 

Hän on tehnyt 1960-luvulla joitakin blues- ja folkvaikutteisia levytyksiä, joita on julkaistu Hawkwindin kokoelma-albumeilla. Brock oli kuitenkin ensisijaisesti kiinnostunut elektronisen musiikin yhdistämisestä rockiin ja vuonna 1969 hän perusti Hawkwind-yhtyeen, jossa pääsi toteuttamaan ideoitaan. Hawkwindia edelsi Famous Cure -niminen psykedeelistä bluesia soittanut yhtye. 

Monista Hawkwindissa mukana olleista luovista persoonista ja taitavista muusikoista huolimatta Dave Brock on aina ollut yhtyeen päähahmo ja johtaja. Brock on aina inhonnut valtavirtaa ja kaupallistumista. Hän on sanonut vihaavansa yhtyeen hittisingleä "Silver Machinea" ja yhtye kieltäytyi esiintymästä suositussa Top Of The Pops -musiikkiohjelmassa (BBC:n piti tästä syystä tulla yhtyeen konserttiin kuvaamaan). Suurimpana virheenään Brock on pitänyt Lemmy Kilmisterin erottamista Hawkwindista.

Brock on julkaissut myös muutaman sooloalbumin ja hänen muuta soolotuotantoaan on julkaistu ainakin *Weird Tapes 1-8* -sarjassa. Brock asuu vaimonsa Kris Taitin kanssa Devonissa, jossa heillä on maatilayritys sekä levytysstudio, jossa Hawkwind on levyttänyt viimeisimmät albuminsa.

Soolodiskografia
----------------

* *Earthed To The Ground* 1984
* *Strange Trips & Pipe Dreams* 1995
* *Memos And Demos* 2001
* *Earthed To The Ground & The Agents Of Chaos* 2003

Lähteet
-------

1. 1 2 3   Biografia Allmusic.com-sivustolla
2. ↑  Soundi-lehden Hawkwind-artikkeli 1983
3. ↑   (Arkistoitu – Internet Archive) Historia Starfarer-sivustolla
4. ↑   (Arkistoitu – Internet Archive) Sonic Boom Killers-albumin kansivihko


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Espanja
* Saksa
* Yhdysvallat
* Alankomaat

 |
|  |
| Taiteenala | 
* MusicBrainz

 |
|  |
| Muut | 
* Europeana

 |

 |
Purkaus Tvashtar Pateraen alueella vuonna 2007
**Tvashtar Paterae** on Jupiterin Io-kuun tuliperäinen alue kuun pohjoisnavan lähettyvillä. Alueen nimi tulee hindujen mytologian Tvashtar-jumalasta, joka takoi jumalten aseet, muun muassa Indran salaman. Galileo-luotain tutki Ion vulkaanista toimintaa. Tutkimusaikana kehittyi 25 kilometrin laavavirta, ja se ulottui noin kahden kilometrin korkeuteen. Ion muutokset ovat rajuja, ja Jupiterin vaikutusta niiden kehittymiseen tutkitaan. Suurimman purkauksen aikana havaittiin kaasupurkaus jopa 385 km:n korkeuteen.

Helmikuussa 2007 Plutoon matkalla ollut New Horizons -luotain havaitsi mennessään samoilla alueilla noin 290 km korkean purkauksen, jonka kuvasi.

Jupiterin massasta johtuva voimakas gravitaatio aiheuttanee kuiden koostumukseen epävakautta.

Lähteet
-------

1. ↑  Tvashtar Paterae *Gazetteer of Planetary Nomenclature*. International Astronomical Union (IAU) Working Group for Planetary System Nomenclature (WGPSN). Viitattu 3.2.2016. (englanniksi)
**Knut Ferdinand Lindberg** (5. tammikuuta 1880 Inkoo – 23. kesäkuuta 1930 Helsinki) oli suomalainen olympiatason painija, ja hän osallistui muiden suomalaisten ohella Venäjän lipun alla Tukholman olympialaisiin vuonna 1912. Hän osallistui kreikkalais-roomalaiseen painiin silloisessa keskisarjassa B. Olympiakisoissa hän voitti ensimmäisellä kierroksella selätyksellä Saksan Fritz Langen 13 minuutissa ja pääsi toista kierrosta käymättä levähtämällä kolmannelle. Mutta hävittyään kolmannella kierroksella lähes tunnin (55 minuuttia) kestäneessä ottelussa selätyksellä Unkarin Béla Vargalle joutui uudelleen ruotsalaista, tällä kertaa Ernst Nilssonia vastaan. Tästä hän selvisi voittajana tuomaripäätöksin. Viimeiseksi vastustajakseen hän sai niin ikään isäntämaan jaettuun hopeaan päätyneen Anders Ahlgrenin, joka selätti hänet ajassa 35.00. Kun kulta- enempää kuin pronssimitaleitakaan ei jaettu, vaan hopea jaettiin Ahlgrenin ja suomalaisen Ivar Böhlingin kanssa, jotka painivat yhdeksän tuntia saavuttaakseen ratkaisemattoman tuloksen.

Lähteet
-------

1. ↑  Knut Lindberg, Bio, Stats and Results *Sports-Reference/Olympic Sports*.  Arkistoitu 11.11.2012. Viitattu 1.7.2017.
2. ↑  Nio timmars brottningsmatch *Sveriges Olympiska kommitté*.  1.1.2015. Viitattu 2.7.2017 (ruotsiksi).
Tvijälp

|  |  |
| --- | --- |
| Sijainti | 
60°5′59.00″N, 24°43′43.00″E, EspooUusimaaSuomi |
| Merialue | 
Suomenlahti, Itämeri |
| Pinta-ala | 
0,023 km² |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Tvijälp** on pieni huvilasaari Espoon Suvisaaristossa. Se sijaitsee noin 200 metriä Kopplorna-saariryhmään kuuluvasta Hamnkopplanista etelään ja osapuilleen saman verran Alskärista pohjoiseen.

Tvijälpin pinta-ala on 2,3 hehtaaria ja se on suhteellisen alavaa. Saaren länsi–itäsuuntainen pituus on noin 250 metriä. Tvijälpin yleisilme on kulttuurivaikutteinen. Rannoilla on pieniä rantaniittyjä, saaren sisäosan kangasmetsissä kasvaa vanhoja mäntyjä. Lehtometsän piirteitä puolestaan ovat haapa, metsäalvejuuri, punaherukka ja terttuselja. Korkeuserot ovat vähäisiä. Tvijälpin ympärillä on useita kallioluotoja.

Espoon Westendissä noin seitsemän kilometriä Suvisaariston Tvijälpistä koilliseen sijaitsee Espoon kaupungin ulkoilusaari, jonka nimi on niin ikään Tvijälp.

Lähteet
-------

1. ↑  Tvijälp Espoon opaskartalla
2. ↑  SUVISAARISTON LUONTOSELVITYS (pdf) (s. 35) *Espoon kaupunkisuunnittelukeskuksen tutkimuksia ja selvityksiä B67:2003*.  22.9.2003. Espoo:  Jaakko Pöyry Infra.  Arkistoitu 8.4.2017. Viitattu 8.4.2018.

Aiheesta muualla
----------------

* Tiedostopalvelu.maanmittauslaitos.fi
* Tvijälp, Uusimaa, Finland — Sunrise, Sunset and Daylength